Nils Hansen

Nils Christian Ihlen Hansen () var ein norsk postmeister og stortingsmann frå Drammen.

Hansen var son til ein handelsmann. 16 år gammal fekk han seg arbeid som betjent ved postkontoret i heimbyen, frå 1848 hadde han same stilling ved Christiania postkontor. Han var postmeister i Holmestrand frå 1860. Hansen var medlem av bystyret i Holmestrand, ordførar 1867-68, 1870-75 og 1877.

Hansen representerte Holmestrand på Stortinget frå 1868 til 1885. Han var 1868-69 medlem av gasje- og pensjonskomiteen og 1871-85 av vegkomiteen. Tida 1880-85 var han også medlem av Lagtinget. 1885-sesjonen var han med berre ei kort tid, grunna sjukdom. Same sommaren døydde han i Kristiania.

Kjelder
Lindstøl, Tallak:Stortinget og Statsraadet 1814-1914. Kristiania, 1914


Kategori:Postfolk
Kategori:Stortingsrepresentantar 1868-1870
Kategori:Stortingsrepresentantar 1871-1873
Kategori:Stortingsrepresentantar 1874-1876
Kategori:Stortingsrepresentantar 1877-1879
Kategori:Stortingsrepresentantar 1880-1882
Kategori:Stortingsrepresentantar 1883-1885
Kategori:Stortingsrepresentantar frå Høgre
Kategori:Stortingsrepresentantar for Holmestrand
Kategori:Ordførarar i Holmestrand
Kategori:Folk frå Drammen